සංගීත රාවය ශාලාව පුරා පැතිර යයි. ඒ අනුව ගැහැණු පිරිමි දෙපිරිසම එක්ව නටති. ඔවුහු ජේසු බිලින්දාගේ ගීතය ගායනා කරමින් එකිනෙකා වෙත තුරුළු වෙති. අනේ මෙහෙමත් නත්තලක් යැයි ඔහු තමාටම කියා ගත්තේය. තමා අසල තිබෙන කෑම බඳුනේ සුවඳ ඉවසා ගෙන ඉන්නට බැරිම තැන සිලේවෙස්ටර් කෑම බඳුනින් පැටිස් එකක් ගෙන හපන්නට විය. එහෙත් ඒ සමඟම පොඩිවුන් දෙන්නා සිහි වූ නිසා ඔහුගේ පපුව දැවෙන්නට විය. තමා එනතුරු දරුවන් දෙන්නා මවට තුරුළු වී කුසගින්නේ බලා ඉන්නා ආකාරය ඔහුට මැවී පෙනෙන්නට විය. ඔහුගේ දෙනෙතට කඳුළු පිරුණි. ඔහු බාගෙට හපපු පැටිස් එක පුටුව යටට විසිකර දැමුවේය.
සිල්වෙස්ටර් බාගෙට හපපු පැටිස් එක විසි කළේ කොහෙටද?
පුටුව යටට